SET ปิดบวก 9 จุด รับแรงเก็งกำไรกลุ่ม “เปิดเมือง-แบงก์” หนุน ลุ้นพรุ่งนี้วิ่งต่อ
SET ปิดบวก 9 จุด รับแรงเก็งกำไรกลุ่ม “เปิดเมือง-แบงก์” หนุน ลุ้นพรุ่งนี้วิ่งต่อ แนวโน้มพรุ่งนี้ยังมีโอกาสขึ้นไปต่อ ให้แนวรับ 1,625 จุด แนวต้าน 1,643 จุด
SET ปิดบวก 9 จุด รับแรงเก็งกำไรกลุ่ม “เปิดเมือง-แบงก์” หนุน ลุ้นพรุ่งนี้วิ่งต่อ แนวโน้มพรุ่งนี้ยังมีโอกาสขึ้นไปต่อ ให้แนวรับ 1,625 จุด แนวต้าน 1,643 จุด
26 พ.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งตัวในแดนบวกทิศทางเดียวกับตลาดหุ้นอื่นในภูมิภาค เนื่องจากนักลงทุนคลายกังวลทิศทางการปรับขึ้นดอกเบี้ยของธนาคารกลางสหรัฐ (เฟด) หลังรายงานการประชุมเดือน พ.ค.ไม่ได้ส่งสัญญาณเร่งปรับขึ้นอัตราดอกเบี้ยมากกว่าที่เคยคาดการณ์ไว้ โดยคาดว่าจะมีการปรับขึ้นครั้งละ 0.50% ในการประชุมเดือน มิ.ย. และ ก.ค.2565
นอกจากนี้ ยังมีแรงซื้อเก็งกำไรหุ้นกลุ่มเปิดเมืองที่ได้รับปัจจัยหนุนจากการผ่อนคลายมาตรต่างๆ ของภาครัฐ และ กลุ่มการเงินที่คลายกังวลการดำเนินนโยบายทางการเงินของเฟด ส่งผลให้ดัชนี SET สามารถขึ้นมายืนเหนือค่าเฉลี่ย 200 วันที่ 1,630 จุดได้
อย่างไรก็ตาม แนะติดตามตัวเลขเลขเศรษฐกิจที่สำคัญของสหรัฐที่จะออกมาในช่วงสุดสัปดาห์นี้ คือ ดัชนีราคาการใช้จ่ายเพื่อการบริโภคส่วนบุคคล (PCE) เดือน เม.ย. โดยตลาดคาดว่าจะปรับลดลง หากเป็นไปตามคาดจะช่วยหนุนให้ดัชนีปรับตัวขึ้นไปต่อได้
สำหรับแนวโน้มวันพรุ่งนี้มีโอกาสที่ดัชนีจะปรับตัวขึ้นได้ต่อเนื่อง โดยให้แนวรับ 1,625 จุด และ แนวต้าน 1,643 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,971.29 ล้านบาท ปิดที่ 160.00 บาท เพิ่มขึ้น 4.50 บาท
BDMS มูลค่าการซื้อขาย 2,678.85 ล้านบาท ปิดที่ 26.00 บาท ลดลง 1.00 บาท
CPF มูลค่าการซื้อขาย 1,698.05 ล้านบาท ปิดที่ 26.00 บาท เพิ่มขึ้น 0.50 บาท
JMT มูลค่าการซื้อขาย 1,497.29 ล้านบาท ปิดที่ 77.50 บาท เพิ่มขึ้น 2.00 บาท
AOT มูลค่าการซื้อขาย 1,485.61 ล้านบาท ปิดที่ 69.75 บาท เพิ่มขึ้น 0.50 บาท